Id-Deċiżjoni tal-Kummissjoni
tas-16 ta’ Lulju ta’ l-2001
li temenda Deċiżjoni 93/402/KEE dwar kundizzjonijiet tas-saħħa ta’ l-annimali u ċertifikazzjoni veterinaarja għal importazzjonijiet ta’ laħam frisk mil-pajjiżi ta’ l-Amerika ta’ Isfel biex jittieħed akkont tas-sitwazzjoni tas-saħħa ta’ l-annimali fl-Urugwaj
(notifikat bid-dokument numru Ċ(2001) 2205)
(2001/538/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 fuq problemi ta’ spezzjoni veterinarja u saħħa fuq importazzjoni ta’ annimali bovini, ovini u kaprini u ħnieżer, laħam frisk u prodotti tal-laħam min pajjiżi terzi [1], kif emendat l-aħħar mid-Direttiva 97/79/KE [2], u partikolarment l-Artikolu 14 u 22 tagħha,
Billi:
(1) Il-kundizzjonijiet tas-saħħa taż l-annimali u ċertifikazzjoni veterinarja għal imortazzjonijiet ta’ laħam frisk mill-Arġentina, mill-Brażil, miċ-Ċili, mill-Kolombja, mill-Paragwaj u mill-Urugwaj huma stipulati fid-Deċiżjoni tal-Kummissjoni 93/402/KEE [3], kif emendat l-aħħar mid-Deċiżjoni 2001/537/KE [4].
(2) It-tifqiegħ tal-marda tal-ilsien u d-dwiefer ġew konfermati fl-Urugwaj li bdew fit-23 t’April 2001 u program ta’ vaċċinazzjoni ta’ bovini kontra marda tal-ilsien u d-dwiefer ġew introdotti.
(3) Il-Kummissjoni issospendiet l-importazzjoni għal ġol-Komunità tal-kategoriji kollha ta’ laħam frisk min dawk l-ispeċi suxxettibbli għal marda tal-ilsien u d-dwiefer bid- Deċiżjoni tal-Kummissjoni 2001/388/KE [5].
(4) Missjoni tal-Kummissjoni saret, mill-25 sad-29 ta’ Ġunju ta’ l-2001, sabiex teżamina s-sitwazzjoni epidemoloġika dwar il-marda tal-ilsien u d-dwiefer u l-miżuri ta’ kontroll fil-post.
(5) Is-sejbiet ta’ din il-missjoni iqajjmnu ċertu tħassib rigward ċerti miżuri ta’ kontroll fl-Urugway dwar is-sitwazzjoni kurrenti tal-marda tal-ilsien u d-dwiefer, partikolarment dwar in-numru ta’ tfaqqiegħ, il-kontroll tal-movimenti ta’ l-annimali u tal-proċess ta’ maturazzjoni tal-laħam.
(6) L-awtoritajiet veterinarji kompetenti ta’ l-Urugwaj qed jindirizzaw dan it-tħassib u huwa b’hekk neċessarju li tittawwal is-sospensjoni ta’ mportazzjonijiet ġol-Komunità tal-kategoriji kollha tal-laħam frisk min dawk l-ispeċi suxxettibbli għal marda tal-ilsien u d-dwiefer b’konformitá mad-Deċiżjoni 2001/388/KE, għall-inqas sakemm id-defiċjenzi jkunu ikkoreġuti u s-sitwazzjoni tal-marda tkun ġiet stabilizzata aktar.
(7) Sabiex jiġu ċċarati l-kundizzjonijiet ta’ importazzjoni, huwa neċessarju li titħassar id-Deċiżjoni 2001/537/KE u tiġi emendata d-Deċiżjoni 93/402/KEE kif xieraq.
(8) Din id-Deċiżjoni tiġi riveduta fid-dawl ta’ l-evoluzzjoni tas-sitwazzjoni.
(9) Il-miżuri provduti f’din id-Deċiżjoni huma bi qbil ma’ l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
L-Anness II għad-Direttiva 93/402/KEE għandu jiġi mibdul bl-Anness għal din id-Deċizzjoni.
Artikolu 2
Id-Deċiżjoni 2001/537/KE hija revokata.
Artikolu 3
Din id-Deċiżjoni għandaa tgħodd mis-16 ta’ Lulju ta’ l-2001.
Artikolu 4
Din id-Deċiżjoni hija indirizzata lill-Istati Membri.
Magħmul fi Brussel, fis-16 ta’ Lulju 1996.